[ca] Educar l'inconscient infantil és possible i recomanable per tal de millorar el caràcter i la intel·ligència vital dels nens d'entre 6 i 12 anys. Es proposa una metodologia que empra tres eines, que no suposen en cap cas un increment del pressupost econòmic de les escoles, ni tampoc una inversió extra de temps per part dels mestres, atès que d'habitud ja s'empren a l'ensenyament primari: l'aprenentatge de la cal·ligrafia, els contes infantils i les cançons ad hoc. Es pretén adaptar per a l'Escola Primària la Programació Neuro-Cal·ligràfica (PNC), per a la reeducació de l'inconscient cognitiu i emocional de persones adultes, amb resultats estadísticament significatius en el Test VIA de les 24 Fortaleses de Caràcter, que dos dels representants més emblemàtics de la psicologia positiva, Martin Seligman i&nbsp; Cris Petersen, van crear l'any 2004 (1). L'enfocament es basa en el supòsit que el cervell i la intel·ligència dirigeixen el capteniment per resoldre problemes que afecten la supervivència i el benestar. En aquest article s'adopta la noció de personalitat a tres nivells (2): temperament (heretat genèticament), caràcter (après mitjançant l'experiència i l'educació) i personalitat escollida (entrenada per viure intel·ligentment). A banda de centrar-se en l'educació del caràcter conscient, que només representa el 5% de la nostra capacitat de pensament, el mètode "3C" pretén, de més a més i, sobre&nbsp; tot, educar l'inconscient neurològic dels nens, mitjançant l'automatització d'hàbits positius. Els ganglis basals, que faciliten la motricitat fina i la integració de pensaments i emocions, són crucials en aquest procés. També es tenen en compte l'hipocamp i el tàlem per tal de, respectivament, reescriure els guions de la biografia en aquells aspectes que impliquen creences limitadores, i redirigir l'atenció executiva en aquells casos que estigui esbiaixada envers una visió negativa disfuncional.

[en] Educating the child's unconscious is possible and recommended to improve the character and vital intelligence of boys and girls between 6 and 12 years old. A methodology is proposed that uses three tools, which in no case imply an increase in the economic budget of the schools, nor an extra investment of time on the part of teachers, given that they are usually already used in primary education: learn calligraphy, children's stories and ad hoc songs. It is intended to adapt the Neuro-Calligraphic Programming (NCP), for the re-education of the cognitive and emotional unconscious of adults for Primary School, with statistically significant results in the VIA Test of the 24 Character Strengths, which two of the most emblematic representatives of positive psychology, Martin Seligman and Cris Petersen, created in 2004 (1). The approach is based on the assumption that the brain and intelligence direct behaviour to solve problems that affect survival and well-being. This article adopts the notion of personality at three levels (2): temperament (genetically inherited), character (learned through experience and education), and chosen personality (trained to live intelligently). In addition to focusing on the education of conscious character, which represents only 5% of our thinking capacity, the "3C" method also and above all aims to educate the neurological unconscious of boys and girls, through the automation of habits. positive. The basal ganglia, which facilitate fine motor skills and the integration of thoughts and emotions, are crucial in this process. The hippocampus and thalamus are also taken into account to, respectively, rewrite the scripts of biography in those aspects that involve limiting beliefs, and redirect executive attention in those cases that are biased towards a dysfunctional negative vision.